Predmetno područje: Hrvatski jezik i komunikacija

Nastavna jedinica: Rečenični i pravopisni znakovi

Broj predviđenih sati:2 sata obrade

Ishodi učenja: učenici će razlikovati rečenične i pravopisne znakove i ispravno ih koristiti u usmenom i pisanom izražavanju

Literatura za učenike: udžbenik i vježbenica

Literatura za učitelje: udžbenik, vježbenica, priručnici(rječnik, pravopis, gramatika)

|  |  |  |
| --- | --- | --- |
| Faze nastavnog sata/sati, trajanje i nastavni sadržaji | Aktivnosti učenika | Nastavni oblici, metode i metodički postupci |
| **1.sat**  **Motivacija**  Kratak razgovor o važnosti komunikacije među ljudima, a samim tim i o važnosti poznavanja vlastitoga, ali i stranih jezika.  *Ako i ne poznajete neki strani jezik, biste li mogli pogoditi od koliko je rečenica sastavljen neki tekst*?  Očekujem pozitivan odgovor.  Prikazujem tekst napisan glagoljicom sa zadatkom da prebroje od koliko je rečenica sastavljen. Učenici će uočiti da je to nemoguće jer nema rečeničnih i pravopisnih znakova.  Ispričat ću učenicima zanimljivost o rukopisnim glagoljičkim knjigama u kojima, radi uštede prostora i materijala, nije bilo rečeničnih ni pravopisnih znakova kao ni bjelina među riječima.  Učenici promatraju drugi tekst na hrvatskome jeziku, ali napisan po uzoru na stare tekstove o kojima smo razgovarali.  Zaključuju da im čitanje i razumijevanje teksta olakšavaju rečenični i pravopisni znakovi.  **Osvježivanje potrebnog predznanja**  Promatraju isti tekst, sada pravopisno točno zapisan. Odgovaraju na pitanje koje rečenične i pravopisne znakove uočavaju, poznate definiraju i objašnjavaju njihovu uporabu.  **Najava naobrazbene zadaće**  Učenici zaključuju da ćemo danas govoriti o rečeničnim znakovima koji su im poznati, ali im nije poznata njihova uloga u rečenici.  **Zapažanje novih jezičnih činjenica**  Učenike ću podijeliti po skupinama i podijeliti nastavne listiće na kojima su navedeni primjeri za trotočje, zagradu, izostavnik i crticu. Pokušat će objasniti kada se koriste navedeni znakovi te ih imenovati.  Slijedi provjera i dopunjavanje zaključaka skupina.  **2.sat**  **Uočavanje ostalih važnih obilježja**  Na primjerima koji su prikazani na slikokazu učenici će uočiti razliku između crtice i spojnice.  **Uopćavanje**  Učenici će po skupinama napraviti osobnu iskaznicu rečeničnog i/ili pravopisnog znaka po izboru, a nakon čitanja ostale će skupine pogađati o kojemu je znaku riječ.  **Provjera stečenih spoznaja i utvrđivanje znanja**  Učenici će igrati igru na pametnoj ploči i rješavati nastavni listić.  PLAN RAČUNALNE PREZENTACIJE U PRILOGU | odgovaraju  zaključuju  rješavaju zadatak  pišu  čitaju  promatraju  zaključuju  odgovaraju  zaključuju  pišu  rješavaju zadatke  pišu  razmišljaju  odgovaraju  zaključuju | motivacijski razgovor  metoda upućivanja  individualni rad  metoda heurističkog razgovora  metoda upućivanja  rad u skupinama  metoda heurističkog razgovora  metoda upućivanja  rad u skupinama |